- Jeg troede ikke, der boede så mange i byen. Sådan lyder det fra formand for den lokale idrætsforening, Anette Larsen, mens hun sammen med julemanden kører rundt i Flauenskjold og deler slikposer ud til børnene i byen. Når ikke børnene må komme i hallen til juletræsfest med julemanden, må julemanden komme til børnene. - Jeg vågnede en nat og ikke kunne sove og tænkte; vi må gøre noget for børnene. Så vi samlede foreninger og andre og blev enige om gøre det her, siger Anette Larsen og tilføjer: - Jeg synes, der er mange i dag, måske er der nogen der har hørt noget om vi deler slikposer ud i dag. Der er slikposer til alle, og hele optoget med julemanden i den lille "kane"sluttede foran den lokale købmand, hvor byens juletræ skulle tændes i anledning af første søndag i advent. Og det blev det med hjælp fra alle, at der blev talt ned fra 10. - Jeg er helt rørt over så mange, der har været med i dag. Det viser, vi har et fantastisk sammenhold her i Flauenskjold, lyder det fra Anette Larsen.

Opsummering:
Den årlige juletræsfest i Flauenskjoldhallen, hvor hele byen er samlet, og julemanden kommer med slikposer, er på grund af cororna aflyst i år. Men julen skal alligevel fejres denne første søndag i advent - så byens foreninger gik sammen om en god jule-ide.